  Майя Бывальцева Эгра ёросысь шаертодонъя музейын нырысетӥез Удмуртиын иммерсивной (пушказ выён луонлыкен) адӟытон усьтӥськиз. «Дыр круген шудэ» («Время водит хоровод») нимам экспозициын вашкала арбериосты учкем сяна, вашкала йылолъёсты, кырӟанъёсты адӟыны но кылзыны луэ. Музейлэн но Нижний Новгородысь «Рыба Морзе — KAMA Records» огазеяськонлэн ӵектосэнызы нырысь ик журналистъёс тодматскизы. Эграын «Дыр круген шудэ» адӟытонэз усьтон 14 фото Экспозиция «сьӧд» но «тӧдьы» залъёслы люкемын. Нырысь ик учкись пеймыт висъетэ шеде, со аспӧртэм нюлэс, кытын мифъёс улӟо, удмуртъёслэн улон-вылонзы усьтӥське. Быдэсак сьӧд залын нырысь ик син шоры йӧто уйпал удмуртъёслэн тӧдьыё-гордо дӥськутсы, ужан тӥрлыкъёс, соку ик пель сьӧрын кылӥсько тылобурдоослэн куараоссы, кытысь ке каллен гинэ кырӟам куара вуэ. Висъет шорын юбоос-писпуос сыло, соослэн гырказы аспӧртэм телевизор, кытысь калык йылолъёсын, эктон-кырӟанъёсын, тунсыко инкуазь интыосын видеосуредъёсты учкыны луэ. Со сяна, наушникъёс пыр удмурт но ӟуч калык кырӟанъёсты кылзыны луэ.  Концепциез мыным кельше. <…> Тунсыко луоз котькуд адямилы – Удмуртиын-а со улэ, Киров ёросын-а. Тӥнь та современной экспозиция пыр, луонлыкъёс пыр телевизорез, магнитофонной кырӟанъёсыз, нюлэсэз гуртэн огазеяса, мыным потэ, туала адямиос ӟечгес удмуртъёслэсь, Удмуртилэсь азьло историзэ тодыны луонлык басьто Владимир Соловьёв, Удмуртиысь лулчеберетъя министрСьӧд буёл нырысь ик кышкатэ кадь, но собере валаськод: сьӧд борддоръёс вылын вань арбериос, тӥрлыкъёс эшшо яркытгес адӟисько.  Мон куке отчы пыри, быдэсак отчы выйи. Монэ выльысь отчы кыске, мынам отчы пыреме но отын кӧня ке улэме потэ Александр Чирков, Эгра ёрослэн тӧроезАдӟытон бадӟымъёслы но, пиналъёслы но кельшымон луиз. Ми одӥг группаез пыртылӥм ни татчы пиналъёсты. Соос, ку пыризы татчы, вау! шуизы. Соослы сьӧд буёл туж кельшиз. Милемыз со паймытӥз. Видео учко, наушникъёс дӥсяло, ваньзэ кылзо. Милям отын бадӟым видеопроектормы но сылэ, нылъёс отын кырӟало. Соин со ваньмыз соослы кельше, паймытэ даже. Бадӟымгес адямиослы кельше дӥськут. Соос видео но учко, сэре шуо: милям но сыӵе вал, ми но сыӵе каримы, ми но сыӵе кырӟамы. Соин бадӟым-бадӟым интерессы соослэн вань Елена Чиркова, Эгра ёросысь шаертодонъя музейлэн кивалтӥсезОдӥгез тунсыко экспонат – Эгра ёросысь Лудошур гуртын улэм Анатолий Селивёрстовлэн суредъёсыныз книга. Со гурт ужъёсты арлэн вакытъёсызъя рос-прос суредам. Адӟытонлы аудио но видеоматериалъёсты Бачкей гуртысь «Этапный пункт» музейысь но Эгра ёросысь ивортодэтъя но методикая центрысь басьтӥзы. Со сяна, шаертодонъя музейысь ӧнерчиос 2018-2019 аръёсы экспедициосы потаса гожъязы, куд-ог тӥрлыкъёсты бичазы на. Вань адӟемзэ но кылэмзэ йырын выльысь бергатыны, мифъёсысь туала улонэ берытскыны луэ «тӧдьы» висъетын. Татын ик мастер-классъёс, пумиськонъёс, кенешонъёс ортчытъялозы. Адӟытонлэсь сыӵе аспӧртэм учкетсэ (концепцизэ) Самараысь кун техникая университетын дышетскись (али магистрант) Христина Кайгородова кылдытӥз. Солэн верамезъя, та ӵектос борды басьтӥськыса, со удмуртъёслэсь лулчеберетсэс, йылолъёссэс пӧртэм ласянь но туж мур эскериз. Графикая дизайнерлы сямен озьы ик солы тунсыко вал пужыос, графика. Мон валай, удмуртъёслэн осконазы кык инъет луись люкетъёс – нюлэс но инбам. Пеймыт нюлэс, кытын сылэ тӧдьы куала. <…> Ӵапак сыӵе валан татчы пыӵатэмын. Соин ик нырысетӥ висъёсын луыны кулэ «выён», эскерон, копаськон, кыӵе ке лушкемлык. Соин ик со нюлэс луиз, сьӧд луиз, <…> соин ик татын писпуос, гыркъёс кылдӥзы. <…> Мон тодӥ, вӧсяськон кушын котькуд адямилэн аслаз писпуэз вал, кудӥзлы со вӧсяськылӥз но кудӥз сое инмаръёсын герӟалляз, <…> писпу музъемез но инбамез герӟа, ӟуч лулчеберетын сыӵеез ӧвӧл Христина Кайгородова, адӟытонлэсь дизайн-учкетсэ кылдытӥсьУдмуртиысь лулчеберетъя министр Владимир Соловьёв верамъя, та адӟытонэн валче элькун байлык басьтӥз. Асьмелэн ӧвӧл туннэ таӵе музейёс пока, но, мон малпасько, туннэ нуналлэн сыӵе куронэз. Статистика возьматэ, музее калык трос уг ветлы, нош таӵе современной, егитъёслы тунсыко кыӵе ке формаос шедьтӥмы ке сётыны со историез, кудӥз ке вал валля, кылем дауръёсы, мон оскисько, егитъёслэн сыӵе интерессы ӝутӥськоз, что соос не только музейын тодыны тыршозы асьмелэн выжыосмылэсь историзэс, библиотекае мыныса, книга, может, кин ке басьтоз, мукет музейёсы пырыса ӵошатыны тыршоз Владимир Соловьёв, Удмуртиысь лулчеберетъя министрКызьы вераз Эгра ёрос администрацилэн тӧроезлэн мерлыко ужъёсъя воштӥсез Александр Шамшурин, кылем арын ёросэ 28 сюрс пала туристъёс вуылӥзы. Со ӧжыт ӧвӧл, но лыдпусэз будэтыны ужпум пуктэмын. Шаертодонъя музейлэн выль адӟытонэз солы юрттыны кулэ.  Ватсалом, адӟытонэз радъяны Азьмуртлэн грантъёсъя фондысьтыз но Владимир Потанинлэн ӟечлэсьтон фондысьтыз утэм коньдонэз кутӥзы.   Тегъёс: Лулчеберет Эгра Музей Удмуртия удмуртъёс адӟытон ВладимирСоловьёв шаертодон 100ар  